als_Latn dik_Latn sag_Latn
Reali mes panikut në çerekfinale, kalon edhe Porto
Reali i Madridit dhe Porto janë dy skuadrat e para çerekfinaliste në Champions League, pas një mbrëmje të pasur me gola, emocione por dhe drithërima me Realin që bëri me zemër tifozët e tij, të cilët panë Kampionët e Europës të rrezikonin eliminimin, pas një mbrëmje fantastike të gjermanëve që u ndihmua dhe nga “statuja” e Casillas në portë, duke fituar 4-3.
Reali i Madridit u mendua se do ta kishte një formalitet eliminimin e Schalke 04, pas fitores 2-0 të ndeshjes së parë, por gjermanët ia vështirësuan në maksimum punën formacionit të Ancelottit duke e shfaqur për më tepër dhe difektoz në mbrojtje. Fuchs, ju vodh mbrojtjes madrilenë në të 20-tën dhe me ndihmën e Casillas kaloi përpara miqtë duke i futur të dridhurat të pranishmëve në “Santiago Bernabeu” që panë hijet e një skenari të frikshëm për ekipin e tyre.
Ronaldo, që kohët e fundit ka qenë jo pak nën akuzë për “zhdukjet” e tij në fushë, më në fund e nxori kokën në të 25-tën duke rikthyer qetësinë në shkallët e impiantit madrilen. Gjermanët nuk dorëzohen lehtë dhe me 40-tën falë Huntelarit u rikthyen sërish përpara por Ronaldo nuk i lejoi as kënaqësinë e një pushimi në epërsi, pasi sërish barazoi me kokë pesë minuta më pas duke parakaluar dhe Messin në renditjen e golashënuesve më të mirë të kompeticioneve europiane.
Në pjesën e dytë Reali mendoi se e mbylli përfundimisht çështjen e kualifikimit me golin e Benzemas, por krenaria gjermane u zgjua dhe njëherë tjetër në të 57-tën me Sanen, që përfitoi dhe nga një tjetër “ngrirje” e Casillasit në portë për të barazuar shifrat për herë të tretë në këtë ndeshje.
Takimi i “Santiago Bernabeu” u shndërrua në një përballje për ata me zemër të fortë, pasi në të 84-tën Huntelar me një goditje fantastike shënoi dhe të katërtin duke i servirur ëndrrën e kualifikimit të tijve. Casillas, që deri në ato momente kishte qenë i “statujë” në fushë, më në fund u zgjua duke kryer dy pritje të vendimtare, me një stadium të tërë që “dridhej” nga ankthi i një eleminimi të paparashikuar.
Vërshëllima e fundit e kryesorit ishte muzikë për lojtarët los blancos, që morën një kualifikim të vuajtur, pavarësisht se dolën nga fushe mes një lumi vërshëllimasdh dhe të tifozëve vendas.
Kalon dhe Porto
Në “Dragao”, dragonjtë e vërtetë rezultuan vendasit e Portos, që konfirmuan se kanë shumë më tepër përvojë se Baseli në një kompeticion të tillë duke fituar pa shumë probleme 4-0. Një humbje që i dha fund dhe aventurës së dy lojtarëve të kombëtares sonë Gashi e Xhaka në këtë kompeticion.
Porto mori kualifikimin me klas dhe forcë, si kjo goditje e Brahimit në të 14-tën që ngriti dhe siparin e golave për vendasit. Në pjesën e dytë Herrera vuri në kasafortë kualifikimin me golin e dytë, ndërsa në të 56-tën, Casemiro me një tjetër goditje perlë çoi rezultatin në 3-0.
Te portugezët ishte dita e shënjestruesve nga jashtë zone, pasi dhe goli i katërt erdhi sërish pas një “predhe” të Abubakar që i dha një fitore bindëse 11-tëshit të Lopeteguit, i cili mund të krenohet se riktheu Porton mes tetë më të mirave të kontinentit.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn